Naša zn.: 12-10/13021/DG.2/5/Gr-2                                   	        Bratislava  3. septembra 2010

R o z h o d n u t i e

Mestská časť Bratislava-Petržalka ako príslušný špeciálny stavebný úrad pre miestne komunikácie III., IV. triedy a účelové komunikácie (ďalej len špeciálny stavebný úrad) podľa
§ 3a  ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods. 1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy, podľa § 66 stavebného zákona, § 46 zákona č. 71/1967 Zb. o správnom konaní (správny poriadok) v znení neskorších predpisov, na základe žiadosti zo dňa 1.7.2010,  stavebníka: združenie Obslužná komunikácia Panónska, Holíčska 42, 851 05 Bratislava   
                                                                                                                                             
                                                              p o v o ľ u j e

stavbu: „Výstavba vodovodu, kanalizácie, plynovodu, obslužnej komunikácie
                a spevnených plôch “, Panónska cesta, Bratislava
    objekt: E.2.4. Komunikácie a spevnené plochy,

na pozemkoch parc.č. 3662/12, 3661/9, 1741, katastrálne územie Petržalka.  

Mestská časť Bratislava-Petržalka, ako príslušný stavebný úrad pre územné rozhodovanie vydala na stavbu územné rozhodnutia č. UKSP 8705 FV1/04,05-Kb-3 zo dňa  2.2.2005, č. UKSP 8704-FV1/04,05-Kb-2 zo dňa 31.1.2005, č. UKSP 8976-FV1/04,05-Kb-6
zo dňa 4.3.2005, č. UKSP 8975-FV1/04,05-Kb-5 zo dňa 28.2.2005, zmeny tohto územného rozhodnutia č. UKSP 4787-TX1/2005-Kb-10 zo dňa 4.5.2005, č. UKSP 10256-TX1/2008-Kb-37, zo dňa 10.10.2008, územné rozhodnutie č. UKSP 12390-TX1/2005-Kb-37, zmenu tohto územného rozhodnutia č. UKSP 14922-TX1/2008-Kb-41 z 13.11.2008.

Predmetom stavby je obslužná komunikácia odvodenej kategórie MO 7/40, ( 6,5/40), vetva „A“, dĺžka komunikácie 0,375122 km, vetva „B“, dĺžka komunikácie 0,032529 km
pre plánovanú zástavbu medzi Panónskou cestou  a jestvujúcou železnicou v úrovni železničnej stanice Petržalka. Komunikácia bude verejne prístupná a bude pripojená
na Panónsku cestu (miestna komunikácia I. triedy). Súčasťou komunikácie je parkovací pruh s pozdĺžnym radením - 37 parkovacích stojísk, oproti stavbám: „Polyfunkčné centrum Panónska cesta-sever-stavba B“, „Prevádzkový objekt HALA ALK VARIANT SHOP“   a parkovací pás so šikmým radením - 27 parkovacích stojísk, pozdĺž stavby: „Polyfunkčné centrum Panónska cesta-sever-stavba B“. 

Na uskutočnenie stavby sa určujú tieto záväzné podmienky:

1.	Stavbu realizovať podľa projektovej dokumentácie overenej v stavebnom konaní, ktorú vypracoval Ing. Richard Urban, november 2008. Prípadné zmeny nesmú byť realizované bez predchádzajúceho povolenia  stavebného úradu.
2.	Stavbu nesmie stavebník začať realizovať, pokiaľ stavebné povolenie nenadobudne právoplatnosť,   § 52 zákona č. 71/1967 Zb. o správnom konaní.
3.	Stavbu bude realizovať spoločnosť  COMFING, spol. s r.o., Pod gaštanmi 8, 821 07 Bratislava.
4.	Stavebník je povinný oznámiť špeciálnemu stavebnému úradu začatie stavby najneskôr  do 5 dní odo dňa začatia prác.
5.	Stavebné povolenie stráca platnosť, ak sa stavba nezačne do 2 (dvoch) rokov odo dňa nadobudnutia právoplatnosti tohto stavebného povolenia.
6.	Stavebník zabezpečí vytýčenie priestorovej polohy stavby organizáciou k  tomu          oprávnenou.
7.	Stavebník je povinný na viditeľnom mieste stavbu označiť údajmi, kto a kedy stavbu povolil, stavebníka (obchodné meno a sídlo), termín začatia a termín ukončenia stavby.
8.	Stavebník je povinný pred začatím stavby požiadať majiteľov podzemných inžinierskych 
sietí o ich presné vytýčenie a počas výstavby dodržiavať ich ochranné pásma v zmysle príslušných predpisov a noriem. 
9.	Stavba bude dokončená najneskôr do  30.8.2012. 
10.	Pri realizácii stavby sa musia dodržiavať predpisy týkajúce sa bezpečnosti práce a technických zariadení a musí sa dbať na ochranu zdravia pri práci na stavenisku.
11.	Stavebník je povinný výkopové práce v ochrannom pásme vedení vykonávať ručne, bez používania strojných mechanizmov. Zemnými prácami odkryté vedenia je stavebník povinný riadne zaistiť proti poškodeniu, a  tým zabezpečiť ich plynulú  prevádzkyschopnosť.
12.	Stavebník je povinný udržiavať čistotu a poriadok na stavenisku.
13.	Stavebník je povinný počas výstavby udržiavať čistotu na stavbou znečisťovaných komunikáciách a verejných priestranstvách, v suchom a veternom počasí zabezpečiť  ich kropenie a dbať o pravidelné čistenie vozidiel pri výjazde zo stavby.
14.	Stavebník je povinný výstavbu zabezpečiť bez porušenia plynulosti a bezpečnosti cestnej a pešej premávky.
15.	Stavebník je povinný rešpektovať ustanovenia zákona č. 543/2002 Z.z. o ochrane prírody a krajiny v znení neskorších predpisov.
16.	Stavebník je povinný počas realizácie a počas vlastnej prevádzky rešpektovať všeobecné záväzné nariadenie č. 8/1993 o starostlivosti o verejnú zeleň na území hlavného mesta SR Bratislavy.
17.	Stavebník je povinný dodržiavať pri výstavbe všeobecné záväzné nariadenie Mestskej časti Bratislava – Petržalka č.1/2001 o dodržiavaní čistoty a poriadku na území mestskej časti Bratislava - Petržalka.
18.	Ak bude vznikať pri stavbe viac ako 100 kg nebezpečných odpadov za rok stavebník požiada Obvodný úrad životného prostredia , orgán odpadového hospodárstva o udelenie súhlasu na nakladanie s nebezpečnými odpadmi podľa §7 ods. 1 písm. g) zákona č. 223/2001 Z.z. o odpadoch v znení neskorších predpisov.

19.	Stavebník je povinný odovzdávať odpady na zhodnotenie resp. zneškodnenie len fyzickým a právnickým osobám, ktoré sú na túto činnosť oprávnené.
20.	Stavebníkovi sa nepovoľuje odpad skladovať, tento sa musí hneď po vytvorení odviesť k oprávnenému odberateľovi.
21.	Stavebník bude odpady zhromažďovať podľa druhov odpadov a zabezpečí ich pred znehodnotením, odcudzením, alebo iným nežiadúcim účinkom.
22.	Stavebník bude viesť a uchovávať evidenciu o druhoch a množstve odpadov, o ich zhodnotení a zneškodnení.
23.	Nakoľko celkové množstvo odpadov z uskutočňovania stavebných prác presiahne súhrnné množstvo 200 ton za rok, je stavebník povinný zabezpečiť aj ich materiálové zhodnotenie.
24.	Najneskôr v termíne do kolaudácie stavby, budú predložené Obvodnému úradu životného prostredia v Bratislave doklady, preukazujúce spôsob nakladania s odpadmi zo stavby a ak prevádzkou objektu bude vznikať viac ako 100 kg nebezpečných odpadov za rok, požiada prevádzkovateľ Obvodný úrad životného prostredia, orgán odpadového hospodárstva o udelenie súhlasu na nakladanie s nebezpečnými odpadmi, podľa § 7 ods. 1 písm. g) zákona o odpadoch.
25.	Stavebník je povinný pri realizácii stavby maximálne obmedziť znečisťovanie ovzdušia sekundárnou prašnosťou, vznikajúcou pri stavebných prácach a preprave materiálu, zabezpečiť opatrenia na obmedzenie prašných emisii použitím technicky dostupných prostriedkov a zariadenia v ktorých sa manipuluje s prašnými látkami zakapotovať.
26.	Stavebník je povinný uhradiť všetky prípadné škody spôsobené na cudzích objektoch a zariadeniach pri realizácii stavby.
27.	Stavebník je povinný zrealizovať dopravné značenie počas výstavby podľa určenia príslušným cestným správnym orgánom a podľa projektu organizácie dopravy schváleného v Operatívnej komisii odd. prevádzky dopravy Magistrátu hl. m. SR Bratislavy.
28.	Stavebník je povinný dodržiavať podmienky stanovísk nasledovných orgánov štátnej správy, verejnej správy a organizácii:
a)	Magistrát hl.mesta SR Bratislavy,   vydané pod č.  MAGS OCH 34200/09-20634/
Há-28 zo dňa 3.3.2009, najmä:
- Napojenie vjazdu na Panónsku cestu žiadame vyspádovať tak, aby dažďové vody
boli odvedené na pozemok investora.
- Uličný vpust v mieste vjazdu žiadame preložiť k obrubníku a opatriť mrežou
s pántovým uchytením.
-  Všetky šachty na všetkých sieťach po celej trase žiadame opatriť uzamykateľnými poklopmi.
- Preberacie konanie žiadame zvolať investorom pred kolaudačným konaním, tri dni         pred preberacím konaním žiadame predložiť správcovi komunikácii k nahliadnutiu projektovú dokumnetáciu skutočného vyhotovenia.
b)	Krajské riaditeľstvo Policajného zboru v Bratislave, Krajský dopravný
            inšpektorát, odbor dopravného inžinierstva, vydané pod č. ORP-28-1/DI-ING-
            2006-G z 11.5.2006, najmä:
      - pri zriadení staveniska požadujeme zriadiť stanovisko na mokrú očistu vozidiel
             vychádzajúcich zo stavby.
c)  Spoločnosť Slovenský plynárensky priemysel, vydané pod č. OTDaGIS-Fa-
             825/2008 zo dňa 2.6.2006, najmä:
      - Pri výstavbe komunikácie a spevnených plôch  žiadame rešpektovať zákon č.
            656/2004 Zb. a príslušné technické normy.

d) Spoločnosť Slovak Telekom, a.s., vydané pod č. 10035/09/TOPI-073 zo dňa
            24.2.2009.
e)  Spoločnosť SIEMENS s.r.o., vydané pod č. PD/BA/017/06 zo dňa 4.3.2009.
f) Dopravný podnik , a.s., vydané pod č. 7789-1371/2000/2006 zo dňa 29.5.2006,
          najmä:
    - Stavebné práce a ostatné sprievodné činnosti nesmú nijako ohrozovať bezpečnosť
           prevádzky v autobusovej MHD  a nesmú obmedzovať plynulosť premávky autobusov
           nad rámec schválených projektov organizácie dopravy a dočasného dopravného
           značenia.
	- Záväzný termín začiatku stavebných prác  na Panónskej ceste  a ich trvanie  musí byť
            zahlásené DPB, a.s. ( tf. 59501538, fax 595015). 
g)  Úrad pre reguláciu železničnej dopravy, sekcia špeciálneho stavebného úradu,
            vydané pod č. 3609/2009-S4/J-Lč zo dňa 11.8.2009, najmä:
	- Každá zmena oproti schválenému projektu, týkajúca sa OPD, musí byť vopred
               odsúhlasená úradom.
- Stavebník je povinný udržovať stavbu v OPD tak, aby neohrozovala,neobmedzovala, nenarušila bezpečnosť dráhy a dopravy na dráhe ani stabilitu a odvodnenie železničného telesa.
-	Stavebník je povinný pred začatím prác zabezpečiť vytýčenie a ochranu vedení a zariadení vo vlastníctve SR.
 h) Železnice Slovenskej republiky, Bratislava, Generálne riaditeľstvo, odbor
       expertízy, vydané pod č. 0300/2009/O420-3 zo dňa 9.7.2009, najmä:
 - V území sú prítomné vedenia a zariadenia ŽSR – odvetví EE, OZT      a pozemných
     stavieb. Stavebník je povinný zariadenia ŽSR rešpektovať a pred realizáciou stavby
     požiadať správcovskú zložku ŽSR, Oblastné riaditeľstvo Trnava, Bratislavská 2/A,
     917 02 Trnava o aktuálne informácie o polohe sietí ŽSR ( v minulosti už boli
     poskytnuté informácie o polohe sietí jednotlivým stavebníkom v rámci vyjadrení k ich
     stavbám situovaných v predmetnej lokalite). Požiadavky správcovských zložiek
     vo veci ochrany jestvujúcich objektov železničnej infraštruktúry žiadame v plnej
     miere  rešpektovať.
	- Stavebník je povinný zabezpečiť, aby ním realizovaná stavba odolávala vplyvom
            železničnej prevádzky (hluk, vibrácie, vplyv prevádzky trakcie) počas celej doby
            prevádzky a nesúhlasíme, aby si vlastníci resp,. užívatelia stavby z titulu prípadných
            negatívnych účinkov od železničnej prevádzky uplatňovali nároky na úpravy
            u Železníc SR.
	- Osvetlenie stavby počas výstavby i po jej skončení realizovať tak, aby neoslňovalo
            vlakový personál a súčasne nebudú zriaďované svetelné zdroje  farebné plochy
            zameniteľné s návestnými znakmi.
	- Realizáciou stavby nesmie dôjsť k ohrozeniu ani obmedzeniu bezpečnosti
            železničnej dopravy, k narušeniu stavby dráhy, jej odvodneniu a poškodeniu objektov
            a zariadení ŽSR.
	- Realizáciou nesmú byť znečisťované pozemky v správe ŽSR.
	- Investor  zabezpečí vytýčenie  vedení ŽSR podľa požiadaviek jednotlivých
           správcovských zložiek a podľa potreby odborný dozorov príslušných útvarov  ŽSR.
	-  Investor zabezpečí úhradu nákladov v prípade nevyhnutných úprav zariadení ŽSR
            vyvolaných stavebnou činnosťou. 
	-  Investor zabezpečí zapracovanie prípadných pripomienok jednotlivých útvarov ŽSR
            do realizačnej dokumnetácie. 
- Investor  zabezpečí prizvanie zástupcu OR Trnava ku kolaudačnému konaniu
            a predloženie dokumentácie skutočného vyhotovenia stavby vo vzťahu k objektom
            a zariadeniam ŽSR.
-  Investor zabezpečí prizvanie zástupcu ŽSR SHM RP Bratislava  ku kolaudačnému
            konaniu a predloženie dokladov o majetkovo právnom vyrovnaní.
      	- Žiadame v prípade potreby v budúcnosti prispôsobovať stavbu v časti pozdĺžnych
              parkovísk na náklad vlastníka stavby, tak ako si to vyžiada stavba dráhy, alebo
              železničná prevádzka.  
29.	Stavba objektu E.2.4. Komunikácie a spevnené plochy môže byť  skolaudovaná  až
po vybudovaní navrhovaného chodníka pozdĺž Panónskej cesty všetkých nadväzujúcich stavieb.
30.	Stavbu je možné užívať len na základe kolaudačného rozhodnutia, § 76 stavebného zákona.
31.	Stavebník je povinný pred kolaudáciou splniť ohlasovaciu povinnosť v zmysle Všeobecne záväzného nariadenia hl.mesta SR Bratislavy č.1/1995 zo dňa 23.3.1995 o digitálnej technickej mape Bratislavy.
32.	Ku kolaudačnému konaniu predloží stavebník doklady podľa § 17 a § 18 ods. 1) vyhlášky č. 453/2000 Z.z., ktorou sa vykonávajú niektoré ustanovenia stavebného zákona.
33.	Ku kolaudačnému konaniu stavebník predloží určenie trvalého dopravného značenia príslušným cestným správnym orgánom a projekt organizácie dopravy schválený v Operatívnej komisii odd. prevádzky dopravy Magistrátu hl. m. SR Bratislavy nie starší ako 30 dní. 
34.	Stavebné povolenie je záväzné aj pre právnych nástupcov konania, § 70 stavebného zákona.

Na odvodnenie dažďových vôd zo spevnených plôch a komunikácii vydal Obvodný úrad životného prostredia, odbor štátnej vodnej správy rozhodnutie, č. ZPS 2007/00439/SOJ/V-1568 zo dňa 30.4.2007. 

Účastníci konania počas stavebného konania nevzniesli žiadne námietky voči uvedenej stavbe.
Stavebník zaplatil pri podaní žiadosti správny poplatok vo výške 116,00 EUR, slovom stošestnásť eur, podľa pol. 60, písm. g), zákona č. 145/1995 Z .z. o správnych poplatkoch v znení neskorších predpisov.

                                                      O d ô v o d n e n i e
 
Stavebník, združenie Obslužná komunikácia Panónska, Holíčska 42, 851 05 Bratislava, zastúpený spoločnosťou ALK VARIANT SHOP spol s r.o., Haanova 10, 852 23 Bratislava, IČO 31 330 738 podal dňa 1.7.2010 žiadosť  o  povolenie stavby: „ Výstavba vodovodu, kanalizácie, plynovodu, obslužnej komunikácie a spevnených plôch “, Panónska cesta, Bratislava, objekt: E.2.4. Komunikácie a spevnené plochy. Uvedeným dňom začalo stavebné konanie.

Špeciálny stavebný úrad v stavebnom konaní preskúmal predloženú žiadosť
z hľadísk uvedených v § 62 stavebného zákona. Žiadosť nebola úplná, ale stavebník
na základe výzvy podanie doplnil dňa 1.7.2010 a 11.8.2010. Správny orgán oznámil dňa 29.7.2010 začatie stavebného konania  verejnou vyhláškou všetkým účastníkom konania, pričom dotknuté orgány štátnej správy boli upovedomené jednotlivo v zmysle § 61 stavebného zákona. Špeciálnemu stavebnému úradu boli dobre známe pomery staveniska a žiadosť, spolu s prílohami a doplnenými dokladmi poskytovala dostatočný podklad pre vydanie stavebného povolenia, preto v súlade s § 61 ods.2 stavebného zákona upustil od miestneho zisťovania a ústneho pojednávania. Verejná vyhláška bola vyvesená po dobu 15 dní na úradnej tabuli miestneho úradu MČ Bratislava-Petržalka. Posledný deň vyvesenia bol pre účastníkov konania dňom doručenia oznámenia v zmysle § 26 správneho poriadku. Účastníci stavebného konania a dotknuté orgány mohli svoje námietky uplatniť do 7 pracovných dní odo dňa doručenia oznámenia a zároveň mohli nahliadnuť do podkladov rozhodnutia a projektovej dokumentácie. Nikto z účastníkov konania a dotknutých orgánov nepožiadal o nahliadnutie do spisového materiálu. Počas stavebného konania neboli vznesené žiadne námietky účastníkmi konania a pripomienky boli zapracované do podmienok tohoto stavebného povolenia. Stavba  je v súlade s územným rozhodnutím a nie je v rozpore s verejnými záujmami chránenými stavebným zákonom a osobitnými predpismi. V konaní neboli zistené také dôvody, ktoré by bránili vydaniu tohoto stavebného povolenia.
Z horeuvedených dôvodov mestská časť Bratislava-Petržalka ako príslušný špeciálny stavebný úrad rozhodla tak, ako je uvedené vo výrokovej časti tohto rozhodnutia.

P o u č e n i e

Proti tomuto rozhodnutiu je možné podať odvolanie do 15 dní odo dňa jeho oznámenia
na Mestskej časti Bratislava-Petržalka, Kutlíkova ul. č.17, 852 12 Bratislava 5. Toto rozhodnutie je možné preskúmať súdom až po vyčerpaní riadnych opravných prostriedkov.

                                                                                                   Milan F t á č n i k 
                                                                                                          starosta